Jenny McCarthyová

Jennifer Ann McCarthyová (* 1. november 1972, Evergreen Park, Illinois, Spojené štáty), tiež uvedená aj ako Jenny Wahlbergová je americká herečka, modelka, autorka, moderátorka a aktivistka. Svoju kariéru začala v roku 1993 ako modelka pre časopis Playboy, neskôr bola menovaná Playmate roku. Je známa z filmov ako Vreskot 3 (2000), Scary Movie 3 (2003), Dirty Love (2005), John Tucker musí zomrieť (2006), Bodyguard proti svojej vôli (2008). Tiež účinkovala v televíznom seriáli Dva a pol chlapa, kde stvárnila postavu Courtney.

Životopis 
Jenny McCarthyová sa narodila a vyrastala v meste Evergreen Park, v štáte Illinois. Narodila sa v robotníckej katolíckej rodine a má írsky, nemecký a poľský pôvod. Je druhou zo štyroch dcér. Herečka Melissa McCarthyová je jej sesternica.

Po tom, ako ukončila štúdium na základnej a strednej škole, sa rozhodla študovať na Southern Illinois University – ošetrovateľstvo. Keďže potrebovala peniaze na štúdium, poslala svoje fotografie do Chicagskej kancelárie pre časopis Playboya a bola vybraná ako dievča mesiaca október 1993 a následne bola zvolená za "Playmate roka“. To ju nasmerovalo k natočeniu videa pre Playboy.

Kariéra 
Po tom, ako sa Jenny stala "playmote roka" vydavateľ časopisu Playboy Hugh Hefner opísal Jenny ako dievča, ktoré  silno dbá na jej katolícku vieru a zároveň to opísal aj ako jedinečnú kvalitu pre ktorú bola vybraná z 10 000 uchádzačiek. Ako sama Jenny neskôr uviedla jej fotografie v Playboyi, spôsobili veľký rozruch v jej katolíckej štvrti a vyústila do toho, že na jej dom bolo niekoľkokrát obhádzaný vajcami a jej sestry boli šikanované na škole. O rok sa Jenny presťahovala do Los Angeles a v priebehu roka hostila v niekoľkých show, ako píklad Hot Rocks či pre  televíznu show Playboy.

V roku 1995 si spoločnosť MTV vybrala Jenny aby účinkovala v novej show s názvom Singled Out. Jej práca ako moderátorky bola veľmi úspešná. V tom istom roku sa tiež objavila na WrestleMania XI.

V roku 1996 prijala menšiu rolu v komédii Hlupáci. V roku 1997 Jenny pôsobila v dvoch show – prvou z nich bola MTV Sketch Show a druhá The Jenny McCarthy Show, ktorá bola dostatočne populárna pre NBC, čiže neskôr show figurovala tiež ako sitcom. V rovnakom roku sa objavila na jednej z dvoch obálok pre septembrové vydanie Playboy (na druhej obálke bola Pamela Andersonová). Jenny tiež vydala svoju prvú autobiografiu: Jen-X: Otvorená kniha Jenny McCarthyovej.

V roku 1998 získala svoju prvú hlavnejšiu úlohu vo filme Pivní bratia. Nasledujúci rok, hrala tiež vo filme Diamonds. V roku 2000 mala úlohu v hororovom filme Vreskot 3 a o tri roky neskôr vystupovala v menšej úlohe v paródií Scary Movie 3, spolu s kolegyňu a známou Playmate, herečkou Pamelou Andersonovou. V roku 2005 produkovala, napísala a tiež vystupovala vo filme Dirty Love,pri ktorom jej pomáhal jej vtedajší manžel John Asher. V marci 2006 dostala cenu Razzie za najhoršiu herečku, najhorší scenár za film Dirty Love, cenu tiež získal aj jej manžel Asherza najhoršieho režiséra.

Jenny tiež účinkovala aj v seriáloch, medzi známe patrí jej menšia úloha v seriály Čarodejnice či v seriály Dva a pol chlapa, kde sa objavila ako krásna Courtney, ktorá je milenkou hlavnej postavy ktorú stvárnil Charlie Sheen. Tiež prepožičala svoj hlas v kanadskej počítačovej animovanej sci-fi karikatúry Tripping Rift.

Jenny naďalej pracovala s Playboyom nielen ako modelka, ale aj v iných funkciách. V januári 2005, sa objavila na obálke časopisu v tzv. leopardovej koži v napodobeniny firemného obleku so zajačími ušami. Bola druhou ženou (podľa Carmen Electra) a prvou bývalou Playmate, ktorá sa stala celebritným fotografom pre  Playboy Cyber Club, kde fotografovala príklad modelku Jennifer Madden.

V roku 2006 si zahrala matku Brittany Snow, v komédií John Tucker musí zomrieť kde sa objavila po boku hviezd ako Arielle Kebbeovál, Ashanti, Sophie Bushová či Jessea Metcalfa.

V júli 2013 bola oslovená o moderovanie show The View, čo prijala a tým nahradila bývalú moderátorku Elisabeth Hasselbeck. Ohlasy na jej osobu v show boli pozitívne, Jenny bola pochválená  za trefný humor, inteligentné prezentovanie a nový pohľad na rôzne veci. Tiež ju nazvali skvelým doplnkom k show.

Osobný život 
Koncom roka sa Jenny vydala za herca a režiséra Johna Ashera, s ktorým má Jenny syna, Evana Josepha Ashera, ktorý sa narodil dňa 18. mája 2002, ich syn trpí autizmom. Pár sa rozviedol v septembri 2005.

V decembri 2005 začala Jenny randiť s hercom Jimom Carreyim. Svoj vzťah potvrdili až v júni 2006. Dňa 2. apríla 2008 v show Ellen Degeneres oznámila, že s Jimom žijú spoločne, ale nemajú plány na manželstva, keďže k ich láske nepotrebujú kus papiera. Jenny tiež propagovala jeho film Yes Man v roku 2008. V apríli 2010 Jenny a Jim oznámili, že žijú oddelene.

V júli 2013 sa Jenny priznala, že randí s hercom Donniem Wahlbergom. Dvojica mala svadbu dňa 31. augusta 2014 a pri tejto príležitosti si Jenny zmenila priezvisko na Jenny Wahlbergovú.

Iné projekty

Zdroj 

Filmové herečky USA
Televízne herečky USA
Dabingové herečky USA
Modelky USA
Spisovatelia USA
Moderátori USA
Držitelia ceny Zlatá malina
Aktivisti za ľudské práva
Osobnosti USA nemeckého pôvodu
Osobnosti USA poľského pôvodu
Osobnosti USA írskeho pôvodu